Μέτρηση και επίλυση βάσεων GPS σε διάφορα συστήματα αναφοράς και συγκρίσεις ετερογενών υψομέτρων:
Creators: name: Καραβασίλης, Χρήστος Ιωάννη
Publisher: name: Aristotle University of Thessaloniki
Year: 2011
Subjects: γεωειδές
GPS
υψόμετρα
geoid
heights

description: Η Γεωδαισία, είναι μια επιστήμη με έντονα εφαρμοσμένο χαρακτήρα που στηρίζεται στην ανάλυση δεδομένων από παρατηρήσεις. Ο προσδιορισμός θέσης στην φυσική γήινη επιφάνεια και η ένταξη της σε ένα κατάλληλο σύστημα και πλαίσιο αναφοράς, καθώς και ο προσδιορισμός του γεωειδούς σε τοπική και παγκόσμια κλίμακα είναι από τους κύριους σκοπούς της. Σήμερα, η χρήση των τεχνητών δορυφόρων έχει προσφέρει σημαντικές αλλαγές στον τομέα διαθεσιμότητας δεδομένων, καθιστώντας πλέον εφικτό τον τρισδιάστατο προσδιορισμό θέσης με υψηλή ακρίβεια και με εργασίες πεδίου σε μικρό χρονικό διάστημα. Το GPS είναι ένα Παγκόσμιο Σύστημα Εντοπισμού Θέσης. Η αρχή λειτουργίας του είναι παρόμοια με αυτή της κλασικής γεωδαιτικής οπισθοτομίας, και ο προσδιορισμός θέσης επιτυγχάνεται με επεξεργασία μετρήσεων αποστάσεων από τον δέκτη προς 4 ή περισσότερους δορυφόρους που βρίσκονται σε γνωστές θέσεις. Βρίσκει πολλές εφαρμογές, όπως η παγκόσμια πλοήγηση, χαρτογραφικές, τοπογραφικές και άλλες επιστημονικές εργασίες. Παράλληλα με την ανάπτυξη του GPS ιδρύθηκαν διάφοροι φορείς παροχής δεδομένων και προϊόντων GPS, οι οποίοι συγκεντρώνουν και αναλύουν δεδομένα, από ένα δίκτυο μόνιμων σταθμών παρακολούθησης των συστημάτων GPS. Από την επεξεργασία τους προκύπτουν διάφορα προϊόντα που παρέχονται δωρεάν στους χρήστες των συστημάτων αυτών και αφορούν τις εφημερίδες και τα χρονόμετρα δορυφόρων και σταθμών, τις παραμέτρους περιστροφής της γης, τις συντεταγμένες των σταθμών του δικτύου καθώς και τις ταχύτητές τους και, τέλος, τις ατμοσφαιρικές παραμέτρους. Στην Ελλάδα αυτήν την στιγμή υπάρχουν 6 μόνιμοι σταθμοί αναφοράς του δικτύου της EUREF. Επίσης, πρόσφατα στην Ελλάδα, για τις ανάγκες του Εθνικού Κτηματολογίου, εγκαταστάθηκε και λειτουργεί το HEPOS. Πρόκειται για ένα δίκτυο 98 μόνιμων σταθμών κατανεμημένων σε ολόκληρη τη χώρα, οι οποίοι πραγματοποιούν αδιάκοπες μετρήσεις στο σύστημα GPS. Βασισμένο στην επεξεργασία αυτών των μετρήσεων, το HEPOS εξυπηρετεί εφαρμογές διαφορικού εντοπισμού, ακόμη και σε πραγματικό χρόνο. Αξιοποιώντας όλα αυτά τα εργαλεία, πραγματοποιώντας δορυφορικές παρατηρήσεις σε ένα δίκτυο τριγωνομετρικών σημείων στην ευρύτερη περιοχή της Θράκης, και με χρήση μιας σειράς από δεδομένα διαφορετικών πηγών, όπως τις συντεταγμένες των σημείων στο ΕΓΣΑ87 με τα ορθομετρικά τους υψόμετρα, από την ΓΥΣ, αλλά και τις αποχές γεωειδούς στα σημεία ενδιαφέροντος, μέσω του παγκόσμιου γεωδυναμικού μοντέλου EGM08, η παρούσα εργασία, μετά την επίλυση των βάσεων GPS σε διάφορα συστήματα και πλαίσια αναφοράς, θα επιχειρήσει μέσα από τον προσδιορισμό θέσης, την αξιολόγηση του οριζοντιογραφικού δίκτυο της ΓΥΣ, καθώς επίσης και την εξαγωγή συμπερασμάτων, συγκρίνοντας ετερογενή υψόμετρα μέσω της εξίσωσης (h)=(H)+(Ν).
description: Geodesy is a science with a strongly applied character, based on the analysis of mostly observational data. Determining positions on the Earth's surface in an appropriate reference system and frame and the determination of the geoid in local and global scale are some of its main goals. Nowadays, the use of artificial satellites has changed the situation dramatically, since accurate three-dimensional positioning with short field work is feasible, while high-resolution and accuracy global geopotential models are within hand as well. GPS is a Global Navigation System. Its principle of operation is similar with that of geodetic resection and position determination is achieved by processing measurements of distances from the users station to 4 or more satellites with known positions. It is used in numerous applications, such as global navigation, mapping, surveying and other scientific projects. In step with the ongoing developments of GPS various organizations, e.g. mapping agencies, provide nowadays advanced GPS products and data, which assembles and analyze data collected from an extensive worldwide network of permanent stations tracking continuously the GPS satellites. Their processing of the collected data results in various products, available to the users free of charge. These products are the orbital ephemerides and the satellite and station clocks, the parameters of Earth rotation, the stations coordinates and velocities and, finally, the atmospheric parameters. At the present time in Greece there are 6 permanent stations belonging to the EUREF network. Recently in Greece, he so called Hellenic Positioning Service or HEPOS has been designed and implemented, based on a network of 98 permanent stations located throughout the country which are tracking continuously the GPS satellites. Based on the processing of these measurements, HEPOS can provide various services for applications of differential GPS and geodetic relative positioning in real-time or for post-processing. Utilizing all of these tools, satellite observations on trigonometric benchmarks in the region of Thrace have been performed, by using a series of different data sources, such as the coordinates of points in HGRS87 with their orthometrical elevations by HMGS, as well as geoid heights from EGM2008 geopotential model. This work presents a coherent and systematic processing of the collected GPS observations in various frames and reference systems, and then validates their transformation to the national reference system through comparisons with the horizontal positions of the BMs provided by HMGS. Finally, a short note on the combined adjustment of heterogeneous height data within Helmert’s projection, i.e. (h)=(H)+(N) is presented.